open-index/open-wikipedia-markdown huggingface dataset:
מגנום, בלש פרטי

**מגנום, בלש פרטי** (באנגלית: **Magnum, P.I.**) היא סדרת טלוויזיה אמריקנית ששודרה ברשת CBS מ-11 בדצמבר 1980 ועד 8 במאי 1988.

הסדרה גוללה את קורותיו של תומאס סאליבן מגנום (אותו גילם השחקן טום סלק), בלש פרטי אמריקני הפועל בהוואי. מגנום הוא בוגר האקדמיה הימית של ארצות הברית. עם סיום לימודיו הוסמך כקצין בצי ארצות הברית והתנדב ליחידת הקומנדו הימי האמריקני, אריות הים, שם שימש כלוחם ומפקד. מגנום לחם במלחמת וייטנאם ובהמשך שירת במודיעין הצי האמריקני.
לאחר עשר שנות שירות הוא פרש מן הצי ועבר להוואי. במקביל לעבודתו כאחראי האבטחה של אחד מעשירי האי פועל מגנום כחוקר פרטי.

על תפקידו כמגנום זכה סלק בשנת 1984 בפרס אמי ובפרס גלובוס הזהב בקטגוריית השחקן הראשי הטוב ביותר בסדרת דרמה.

## קישורים חיצוניים

* .

## הערות שוליים

קטגוריה:סדרות מתח אמריקאיות
קטגוריה:CBS: תוכניות וסדרות
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1980
נקיק הארה

ממוזער|בתוך נקיק הארה, ניתן להבחין בשביל הליכה גלוי על קיר רחוק
ממוזער|הנקיק בנקודה צרה
ממוזער|מפל מים בנקיק הנהר.
**נקיק הארה** או **ערוץ הארה** (גרמנית: **Aareschlucht**) הוא קטע של הנהר ארה אשר התחפר באבן גיר, ליד העיירה מאירינגן, באזור הרמה הברנית שבשווייץ. הערוץ הוא תוצר עקיף של עידן הקרח אשר התרחש לפני כ-10,000 שנים, והוא נוצר מהמסת קרחונים בתקופה שאחרי העידן. על אף שאורכו מעט יותר מקילומטר, מעבר זה גובל בצוקים תלולים שגובהם עד 50 מטרים בכל צד. רוחב הערוץ משתנה, והוא נע בין 30 מטרים למטר אחד בלבד.

הערוץ הוא אתר תיירות פופולרי, אשר מבקרים רבים נמשכים אליו בעקבות קרבתו למפלי רייכנבאך, הוא נבחר על ידי ארתור קונאן דויל כמקום הירצחו של שרלוק הולמס על ידי פרופסור מוריארטי.

אישור לבנות מסלולי הליכה לאורך הערוץ ניתן בשנת 1887, והמעבר נפתח לציבור בשנת 1889. מ-1912 ועד 1956, חשמלית מאירינגן-רייכנבאך-ערוץ הארה קישרה את החלק המערבי של הערוץ למאירינגן; מאז 1946 שימשה רכבת מאירינגן-אינרטקירכן לאותה מטרה. המסעדה והקיוסק בכניסה המערבית נבנו לראשונה בשנת 1928 ושוחזרו ב-1987. בשנת 2003 נבנתה תחנת רכבת עבור הכניסה המזרחית, יחד עם גשר תלוי שנועד לקשר את התחנה לכניסה; ביסטרו וקיוסק נוספו לכניסה זו ב-2008.

ניתן להגיע למסלול שלאורך הערוץ על ידי כניסות בכל אחד מקצותיו, שם נלקחים דמי כניסה למסלול. ברוב אורכו של המסלול הוא בנוי מעץ על גבי מסגרת מתכת, התלויה בקירו של הערוץ. כל אחת מהכניסות מקושרת לתחנות בקו הרכבת מאירינגן-אינטקירכטן, עם "ערוץ הארה-מערב" בקצה המערבי של הערוץ, והתחנה התת-קרקעית "ערוץ הארה-מזרח" (Aareschlucht Ost) אשר מתחברת לכניסה המזרחית.

## קישורים חיצוניים

* קישור=|טקסט=|16x16 פיקסלים מדיה וקבצים בנושא ערוץ הארה בוויקישיתוף
* אתר האינטרנט הרשמי של הערוץ
* התוכנית הרשמית של הערוץ
## הערות שוליים

קטגוריה:שווייץ: תיירות
קטגוריה:הרמה הברנית: גאוגרפיה
באד בלינגן

ממוזער|401x401 פיקסלים|כנסיית Saint Leodegar ובית הקברות הצמוד לה בעיירה
**באד בלינגן** (בגרמנית: **Bad Bellingen**) היא עיירה במדינת באדן וירטמברג שבגרמניה. עיירה זו נמצאת על גבולה של גרמניה עם צרפת במערב. עיירה זו נמצאת במחוז הגרמני לוראך. העיר הגדולה הקרובה ביותר אליה היא מילהיים, כ-10 קילומטרים צפונית לבאד בלניגן.

באד בלינגן ידועה בעיקר בשל המרחצאות המצויים בה (ומכאן שמה, "Bad", בגרמנית "מרחצאה"). מבחינה היסטורית זהו מקום בו גרמנים עם בעיות בריאות שהו על מנת להירפא מהן.

העיירה היא עיר תאומה של העיירה רייגולדסוויל בשווייץ.

## קישורים חיצוניים

* http://www.bad-bellingen.de/
* https://archive.today/20080915073542/http://www.bad-bellingen.de/Balinea_Thermen/
* הצעה למסלול באזור היער השחור בהתבסס על העיירה במגזין מסע אחר
* סקירת העיירה והאזור הסובב אותה במגזין את

## הערות שוליים

קטגוריה:באדן-וירטמברג: ערים
יאיר שחל

**יאיר שחל** (נולד ב-28 בפברואר 1978) הוא מזכ"ל תנועת בני עקיבא בישראל לשעבר.

## ביוגרפיה
למד בישיבת ירושלים לצעירים. לאחר מכן למד שנה באור עציון, התגייס לשירות מלא בסיירת גבעתי, לאחר השירות שחל המשיך ללמוד באור עציון עד גיל 26.

שחל הוא בוגר מכון מנדל למנהיגות ובעל תואר ראשון (BED) בחינוך בתחום התנ"ך והתושב"ע ותואר שני (MED) בתנ"ך ממכללת יעקב הרצוג.

שימש כראש ועדת מפעלים של מועצת תנועות הנוער בישראל ויושב ראש מועצת הקבוצות והקהילתיות המשימתיות.

בשורות בני עקיבא מילא שורה של תפקידים בכירים מאז 2003. בין היתר שימש בין 2012–2016 כסמזכ"ל כספים והגשמה, רכז מחוז דרום, ראש מחלקת מפעלים וידיעת הארץ וסמזכ"ל חינוכי. במרץ 2016 ההנהלה הארצית של התנועה קיבלה את המלצת ועדת האיתור בראשות הרב יונה גודמן - בעצמו מזכ"ל לשעבר - ומינתה את שחל למזכ"ל התנועה. כהונתו כמזכ"ל החלה בסוף קיץ 2016, אז החליף בתפקיד את דני הירשברג.

מספר שבועות לאחר כניסתו לתפקיד קרא לחברי התנועה שלא להגיע לעמונה כדי למחות נגד פינוי היישוב. בעקבות דבריו הוא ספג ביקורת מחלק מראשי המתנחלים, בהם ישראל הראל, ועד מתיישבי השומרון, תושבי עמונה ואחרים.

בכ"ה שבט תשפ"א, לקראת סוף כהונתו כמזכ"ל, לאור משבר הקורונה החליטה ועדת האיתור באופן חריג להאריך את כהונתו בשנתיים נוספות, מעבר לחמש השנים הנהוגות כמקסימום כהונה בתפקיד.. בקיץ 2022 הוחלף ביגאל קליין, ששימש כסמזכ"ל חינוך בתנועה. ב-2022 התמנה לראש מינהל מח"ר (מתנ"ס, חינוך ורווחה) במועצה אזורית מטה בנימין.

תושב כרמי צור שבגוש עציון ואב לשישה.

## קישורים חיצוניים
* 
* 
* 

## הערות שוליים

קטגוריה:מזכ"לי בני עקיבא
קטגוריה:בוגרי ישיבת ירושלים לצעירים
קטגוריה:בוגרי ישיבת ההסדר אור עציון
קטגוריה:בוגרי המכללה האקדמית הרצוג
קטגוריה:חברי רשת מעוז
קטגוריה:כרמי צור: אישים
קטגוריה:ישראלים שנולדו ב-1978
קטגוריה:עובדי רשויות מקומיות בישראל
קטגוריה:מועצה אזורית מטה בנימין
קרלו ברוצ'יץ'

**קרלו ברוצ'יץ**' (בקרואטית: **Karlo Bručić**; נולד ב-17 באפריל 1992) הוא כדורגלן קרואטי המשחק בעמדת המגן השמאלי בבני סכנין.

## קריירה
ברוצ'יץ' הוא בוגר האקדמיה לכדורגל של דינמו זאגרב. בקיץ  הושאל לראדינסק ססבטה מהליגות הנמוכות בקרואטיה. בינואר  הושאל ללוקומוטיבה זאגרב עד לסיום העונה. ב-4 במרץ 2012 ערך את הופעת הבכורה שלו בקבוצה שהייתה גם הופעת הבכורה שלו בליגת העל הקרואטית. בתום העונה האריך את חוזהו בלוקומוטיבה בשנתיים נוספות כשחקן מושאל. ב-20 ביולי 2012 הבקיע את שער הבכורה שלו בקבוצה בניצחון 0–2 נגד נ.ק. זאגרב שהיה גם השער הראשון עבור לוקומוטיבה בעונת . בקיץ  רכשה לוקומטיבה את כרטיס השחקן שלו.

ב-3 ביולי 2016 חתם לשלוש שנים במ.ס. אשדוד. בפברואר  ברוצ'יץ' שוחרר מאשדוד וחתם בסגאן טוסו מליגת העל היפנית.

ב-4 בספטמבר 2019, ברוצ'יץ' חתם בסודובה מריאמפולה מליגת העל הליטאית.

ב-21 בינואר 2020, ברוצ'יץ' חתם בדינמו מינסק.

ב-15 באוקטובר 2020, ברוצ'יץ' חתם באפולון סמירני מליגת העל היוונית.

ב-7 ביולי 2021 חתם בקופר מליגת העל הסלובנית.

ב-11 בספטמבר 2024 חתם במכבי בני ריינה.ב-24 ביוני 2025 חתם בבני סכנין.

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:קשרי כדורגל קרואטים
קטגוריה:זאגרב: כדורגלנים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני מועדון ספורט אשדוד
קטגוריה:כדורגלני סגאן טוסו
קטגוריה:כדורגלני סודובה מריאמפולה
קטגוריה:כדורגלני דינמו מינסק
קטגוריה:כדורגלני אפולון סמירניס
קטגוריה:כדורגלני קופר
קטגוריה:כדורגלני צ'.פ.ר. קלוז'
קטגוריה:כדורגלני ואראז'דין
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים זרים בקוריאה הדרומית
קטגוריה:ספורטאים זרים בליטא
קטגוריה:ספורטאים קרואטים בבלארוס
קטגוריה:ספורטאים קרואטים בקפריסין
קטגוריה:ספורטאים קרואטים בסלובניה
קטגוריה:ספורטאים קרואטים ברומניה
קטגוריה:קרואטים שנולדו ב-1992
קהולנה

**קהולנה** (בבנגלית: **খুলনা**) היא העיר השלישית בגודלה בבנגלדש, ומשמשת כבירת מחוז קהולנה ונפת קהולנה. העיר שוכנת לגדות נהר רופסה (Rupsa), ובה אחד מנמלי הנהר הגדולים במדינה. הנמל הימי במונגלה, הנמל השני בגודלו בבנגלדש, שוכן כ-48 קילומטרים דרומית לעיר.

העיר נחשבת לשער הכניסה ליער סונדרבאנס, קווי אוניית קיטור פועלים מקהולנה לסונדרבאנס שבו אוכלוסייה של טיגריס בנגלי. עיר המסגדים בגרהאט שהוכרזה כאתר מורשת עולמי של אונסק"ו שוכנת דרומית לקהולנה.

קהולנה היא המרכז הכלכלי השלישי בגודלו בבנגלדש, וממוקמים בה מפעלי תעשייה כבדה וקלה. הסקטורים העיקריים הם ייצור סוכר, יוטה וכימיקלים, אריזת דגים ופירות ים, עיבוד מזון ובניית ספינות. האזור הוגדר כאזור עיבוד לייצוא (מין אזור סחר חופשי) דבר שהביא להשקעות זרות משמעותיות.

רכבת בנגלדש מפעילה רכבות מקהולנה לבירה דאקה ולערים נוספות. נמל התעופה ג'סוריי השוכן כ-71 ק"מ צפונית למרכז העיר הוא נמל התעופה היחיד באזור, מספר חברות תעופה מפעילות ממנו טיסות לדאקה.

## קישורים חיצוניים

* 
* 

קטגוריה:בנגלדש: ערים
קטגוריה:ערי נמל
קטגוריה:אסיה: אזורי סחר חופשי
קטגוריה:יישובים שהוקמו ב-1884
אליזבת גרייסן

**אליזבת גרייסן** (באנגלית: Elizabeth Gracen; נולדה ב-3 באפריל 1961) היא שחקנית אמריקאית.

## ביוגרפיה
גרייסן נולדה בארקנסו. ב-1982 נבחרה למיס אמריקה כנציגת ארקנסו, ומימננה לימודי משחק בניו יורק בעזרת הפרס הכספי. לאחר מכן היא עברה להוליווד על מנת להתחיל קריירה במשחק.

היא שיחקה ב-1984 בסרט "ליסה" לצד ג'פרי טמבור. ב-1992 היא שיחקה באחד התפקידים בסדרה איש הנצח והצטלמה בעירום עבור מגזין פלייבוי. ב-1996 שיחקה במותחן "עדה לרצח" בכיכובה של הילרי סוונק. 

היא שיחקה גם במספר סדרות טלוויזיה ובין היתר ב-2002 הופיעה בפרק של הסדרה מכושפות.

היא נשואה בפעם השלישית וב-2005 נולדה בתה.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכות מיס אמריקה
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
נינו גאלוביץ'

**נינו גאלוביץ**' (נולד ב-6 ביולי 1992) הוא כדורגלן קרואטי המשחק בארוקה בעמדת הבלם.

## קריירה
גאלוביץ' הוא בוגר מחלקת הנוער של ר.נ.ק. ספליט. ב-10 בספטמבר 2011 גאלוביץ' ערך את הופעת הבכורה שלו בליגה הראשונה במשחק הליגה נגד ואראז'דין. בעונתו הראשונה התקשה לקבל את ההזדמנות בהרכב בגלל העדפתו של המאמן לתת את חולצת ההרכב לשחקנים מנוסים יותר. את עונת  התחיל כשחקן הרכב, אך במהלך העונה הגיע מאמן חדש לקבוצה ומעמדו של גאלוביץ' התערער. בעונת  הצליח לבסס את מעמדו בהרכב הקבוצה ושיחק 33 משחקים ואף קיבל את סרט הקפטן.

בקיץ  הושאל לסלאבן בלופו לתקופה של חצי עונה. בינואר  חזר לספליט, אך ישב ביציע עד לסיום העונה עקב מחלוקות כספיות עם ההנהלה.

ב-6 ביולי 2016 חתם במ.ס. אשדוד. ב-19 בדצמבר 2016 שוחרר מהקבוצה.

בינואר  חתם בדינמו מינסק מליגת העל הבלארוסית. שם שיחק במשך שנתיים, אז עבר לסגאן טוסו היפנית. ב-16 ביולי 2019 הושאל לדינמו מינסק. ב-18 בינואר 2020 חתם ברייקה לשנה וחצי. ב-28 בינואר 2022 חתם בארוקה.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני ספליט
קטגוריה:כדורגלני סלאבן בלופו
קטגוריה:כדורגלני מועדון ספורט אשדוד
קטגוריה:כדורגלני דינמו מינסק
קטגוריה:כדורגלני סגאן טוסו
קטגוריה:כדורגלני רייקה
קטגוריה:כדורגלני ארוקה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בבלארוס
קטגוריה:ספורטאים זרים בפורטוגל
קטגוריה:קרואטים שנולדו ב-1992
ברסאנט צלינה

**ברסאנט צלינה** (נולד ב-9 בספטמבר 1996) הוא כדורגלן קוסוברי המשחק בעמדת הקשר התוקף בא.י.ק סולנה ובנבחרת קוסובו.

## קריירת מועדונים
צלינה נולד בפריזרן, קוסובו, יוגוסלביה ובגיל שנתיים עזב עם משפחתו לדראמן שבנורווגיה. בגיל 11 התחיל לשחק כדורגל בקבוצת הילדים של סטרומסגודסט המקומית. בגיל 16 הצטרף לאקדמיה לכדורגל של מנצ'סטר סיטי.

ב-1 ביולי 2014 צלינה חתם ל-3 שנים במנצ'סטר סיטי. באותה תקופה עבר ניתוח עקב פציעה ולאחר שסיים את תהליך השיקום הצטרף לקבוצת הנוער של המועדון. בדצמבר  נקרא לראשונה לסגל הקבוצה הבוגרת עקב עומס המשחקים של הקבוצה באותה העת, אך לא זכה לדקות משחק. צלינה ערך את הופעת הבכורה שלו במדי הסיטי במשחק ידידות נגד המבורג במהלך מחנה אימון שנערך באבו דאבי.

ב-9 בינואר 2016 ערך את הופעת הבכורה שלו עבור הסיטי במסגרת רשמית בניצחון 0–3 נגד נוריץ' סיטי במסגרת גביע ה-FA. ב-6 בפברואר ערך את הופעת הבכורה שלו בפרמייר ליג בהפסד 1–3 ללסטר סיטי ואף בישל את השער היחיד של סיטי במשחק לסרחיו אגוארו.

בקיץ  הושאל לטוונטה מליגת העל ההולנדית.

בקיץ  הושאל לאיפסוויץ' טאון.

ב-31 ביולי 2018 חתם לארבע עונות בסוונסי סיטי תמורת 3 מיליון פאונד. ארבעה ימים לאחר החתימה, צלינה ערך את הופעת הבכורה שלו בקבוצה במשחק הליגה נגד שפילד יונייטד.

ב-9 בספטמבר 2020, צלינה חתם בדיז'ון מליגת העל הצרפתית.

ב-31 באוגוסט 2021 חזר לקדנציה שנייה באיפסוויץ' טאון. 

ב-2 באוגוסט 2022 הושאל לקסימפאשה. ב-26 בינואר 2023 הושאל לסטוק סיטי עד לסוף העונה.

## קריירה בינלאומית
בצעירותו, שיחק צלינה בכל נבחרות הנוער של נורווגיה. לאחר שנבחרת קוסובו קיבלה אישור מיוחד מפיפ"א לקיים משחקי ידידות נגד נבחרות החברות בה, צלינה זומן לסגל הנבחרת לקראת משחקה הראשון נגד  שנערך ב-5 במרץ 2014. ב-7 בספטמבר 2014 ערך את הופעת הבכורה שלו בנבחרת בניצחון 0–1 נגד . בינואר  חשף כי דחה זימון מנבחרת נורווגיה בטענה כי הוא מעוניין להמשיך לייצג את קוסובו. ב-13 בנובמבר 2015 הבקיע את שער הבכורה שלו בנבחרת בתיקו 2-2 נגד .

## קישורים חיצוניים

קטגוריה:כדורגלנים קוסוברים
קטגוריה:כדורגלנים נורווגים
קטגוריה:קשרי כדורגל קוסוברים
קטגוריה:קשרי כדורגל נורווגים
קטגוריה:חלוצי כדורגל קוסוברים
קטגוריה:חלוצי כדורגל נורווגים
קטגוריה:פריזרן: כדורגלנים
קטגוריה:כדורגלני סטרומסגודסט
קטגוריה:כדורגלני מנצ'סטר סיטי
קטגוריה:כדורגלני טוונטה
קטגוריה:כדורגלני איפסוויץ' טאון
קטגוריה:כדורגלני סוונזי סיטי
קטגוריה:כדורגלני דיז'ון
קטגוריה:כדורגלני קסימפאשה
קטגוריה:כדורגלני סטוק סיטי
קטגוריה:כדורגלני א.י.ק סולנה
קטגוריה:כדורגלני נבחרת קוסובו
קטגוריה:ספורטאים נורווגים באנגליה
קטגוריה:ספורטאים קוסוברים באנגליה
קטגוריה:ספורטאים זרים בהולנד
קטגוריה:ספורטאים זרים בצרפת
קטגוריה:ספורטאים קוסוברים בטורקיה
קטגוריה:ספורטאים זרים בשוודיה
קטגוריה:נורווגים שנולדו ב-1996
קטגוריה:קוסוברים שנולדו ב-1996
נחש בירית

ממוזער|Thamnophis radix.
**נחש בירית** או **נחש גן** (שם מדעי: *Thamnophis*) הוא סוג של נחשים מתת-משפחת נחשי מים שבמשפחה זעמניים.

## מאפיינים
נחשים אלה נפוצים בכל רחבי אמריקה הצפונית מהאזור הארקטי ועד ליערות של מרכז אמריקה במגוון בתי גידול, אך מעדיפים אזורי ביצות ושדות לחים. נחשים אלה הם הזוחלים הלאומיים של מדינת מסצ'וסטס.

הם קטנים עד בינוניים בגודלם ואורכם הממוצע 30-110 ס"מ. הם בעלי לסתות חזקות וראייה טובה וגופם בעל קשקשים עבים. הם משריצים ולדות חיים. הם בעלי שיני ארס קטנות בחלקו האחורי של פיהם, אך חסרי מזרקים מפותחים כמו לנחשים הארסיים ואינם מסוכנים לאנשים. עם זאת הם טורפים קטלניים לכל יצור קטן מהם וניזונים מכל היצורים בתחומי מחייתם, בעיקר מצפרדעים וראשנים.

חלק מהנחשים חיים באזורים קרים ובחורף ישנים שנת חורף בלהקות גדולות, העוזרות להם להתחמם.

## מיון
סוג זה כולל, נכון למאי 2025, 36 מינים.
* תת-משפחה נחשי מים (Natricinae)
** סוג **נחש בירית** (*Thamnophis*)
*** מין *Thamnophis ahumadai*
*** מין *Thamnophis atratus*
*** מין *Thamnophis bogerti*
*** מין *Thamnophis brachystoma*
*** מין *Thamnophis butleri*
*** מין *Thamnophis chrysocephalus*
*** מין *Thamnophis copei*
*** מין *Thamnophis couchii*
*** מין *Thamnophis cyrtopsis*
*** מין נחש בירית מערבי (*Thamnophis elegans*)
*** מין *Thamnophis eques*
*** מין *Thamnophis errans*
*** מין *Thamnophis exsul*
*** מין *Thamnophis foxi*
*** מין *Thamnophis fulvus*
*** מין *Thamnophis gigas*
*** מין *Thamnophis godmani*
*** מין *Thamnophis hammondii*
*** מין *Thamnophis marcianus*
*** מין *Thamnophis melanogaster*
*** מין *Thamnophis mendax*
*** מין *Thamnophis nigronuchalis*
*** מין *Thamnophis ordinoides*
*** מין *Thamnophis postremus*
*** מין *Thamnophis proximus*
*** מין *Thamnophis pulchrilatus*
*** מין *Thamnophis radix*
*** מין *Thamnophis rossmani*
*** מין *Thamnophis rufipunctatus*
*** מין *Thamnophis saurita*
*** מין *Thamnophis scalaris*
*** מין *Thamnophis scaliger*
*** מין נחש בירית מצוי (*Thamnophis sirtalis*)
*** מין *Thamnophis sumichrasti*
*** מין *Thamnophis unilabialis*
*** מין *Thamnophis validus*

## קישורים חיצוניים

* 
* 

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:נחשי מים
רב אבדימי בר חמא בר חסא

**רַב אַבְדֵּימִי בַּר חַמָּא בַּר חַסָּא** או: **רַב אַבְדֵּימִי בַּר חַמָּא בַּר דוֹסָּא** היה אמורא מבעלי האגדה שזמנו ומקומו לא נודעו במדויק, אך נראה שהיה מאמוראי בבל, כי דבריו נזכרים רק בתלמוד הבבלי ולא בתלמוד הירושלמי הארצישראלי.

## מדבריו
* הוא פירש כפשוטה את תחתית ההר בפסוק המתאר את טרום מעמד הר סיני "ויתיצבו בתחתית ההר" (), כתוצאה מקריאה זו בפסוק דרש: . אמורא אחר, רב אחא בר יעקב, העלה מדרשה זו לימוד זכות על מי שעברו על חוקי התורה, כי קיבלו אותה באונס ולכן אינה מחייבת אותם. אך רבא סייג זאת לתקופה שעד ימי אחשוורוש שבה לפי מסורת חז"ל קיבלו היהודים את התורה כמסמך מחייב, מרצון.
* עוד דרש: .
* .
## לקריאה נוספת
* חנוך אלבק, **מבוא לתלמודים**, תל אביב: דביר, תשכ"ט. נספח א לפרק שישי: אמוראים שלא ידוע זמנם, עמ' 611

## קישורים חיצוניים
* 
* 
* 

## הערות שוליים

קטגוריה:אמוראי בבל
פרוסידיס

**פרוסידיס** (בצרפתית: **Procidis**) הוא אולפן הנפשה צרפתי שנוסד על ידי אלבר בארייה בשנת 1962. האולפן מוכר בזכות הפקת הזיכיון "היה היה" שזכה להצלחה רבה ברחבי העולם. הפקות הסטודיו נמכרו למעל מ-100 מדינות, בין היתר ישראל. בשנת 2024 חברת Banijay Entertainment רכשה את רוב מניות האולפן ושילבה אותו ביחידת Banijay Kids & Family.

## הפקות
* הרפתקאותיו של קולרגול (1970–1974)
* היה היה - האדם (1978–1979)
* היה היה - החלל (1982–1983)
* היה היה - החיים (1987–1988)
* היה היה – האמריקות (1991–1992)
* היה היה - ממציאים (1994)
* היה היה - ההרפתקנים (1996–1997)
* גן החיות של אודג'אזדובה (2001)
* היה היה - כדור הארץ (2008)
* היה היה - חפצים (2023–הווה)

## קישורים חיצוניים
* 

קטגוריה:היה היה
קטגוריה:חברות צרפתיות
קטגוריה:קצרמר צרפת
נדיה רייזנברג

**נדיה רייזנברג** (בליטאית: **Nadia Reisenberg**  14 ביולי 1904 - 10 ביוני 1983) הייתה פסנתרנית יהודיה-אמריקאית ילידת ליטא.
## חייה
רייזנברג נולדה בווילנה ולמדה אצל ליאוניד ניקולאייב בקונסרבטוריון של סנקט פטרבורג. בעקבות המהומות של מהפכת אוקטובר, חזרו היא ומשפחתה לווילנה, ומשם נסעו לוורשה וגרמניה. בסופו של דבר הגיעו לניו יורק בשנת 1922 ושם השתקעו.

רייזנברג הופיעה בקונצרטים במהלך שנות ה-20' של המאה ה-20, בעיקר עם אחותה, קלרה רוקמור, אבל בשנת 1930 חזרה ללימודים ובחרה ביוזף הופמן כמורה.

פעילותה הקונצרטית של רייזנברג התרחשה בשנות ה-40. בעיקר זכתה לשבחים על סדרת הקונצרטים שלה שהקיפו את כל הקונצ'רטי לפסנתר של מוצרט, בניצוח אלפרד ולנשטיין, לרשת הרדיו WOR. הקונצרטים שודרו בעונת 1939/40. הקונצרטים הללו "יצרו היסטוריית רדיו". 

במרץ 1962 ביקרה נדיה רייזנברג בישראל ונתנה כיתות אמן לפסנתרנים צעירים באקדמיה למוזיקה בירושלים וביוני של אותה שנה חזרה לאקדמיה לקורס קיץ עד ספטמבר 1962. לצדה הגישה כיתות אמן וקורס קיץ הזמרת ג'ני טוראל.

רייזנברג המשיכה להופיע עד סוף חייה, ובקרנגי הול הופיעה 22 פעמים בסך הכל. אף כי בדרך כלל ניגנה כסולנית עם הפילהרמונית של ניו יורק, הופיעה גם בשני רסיטלים באולם: בתוכנית שכולה יצירות צ'ייקובסקי ב-13 בנובמבר 1943, לציון יובל החמישים למות המלחין, ובתוכנית של רפרטואר לא ידוע ב-21 בנובמבר 1947. בשנים הבאות, לימדה רייזנברג בג'וליארד וישבה לעיתים קרובות בחבר השופטים של תחרות לוונטריט. בין תלמידיה הנודעים אלנה ברסלווסקי, רמי בר-ניב, ריצ'רד גוד והרופא ריצ'רד קוגן.

בנה, מבקר המוזיקה רוברט שרמן מלמד קורסים ב"עסקי המוזיקה" בג'וליארד ולפני כן כתב ביקורת מוזיקה לניו יורק טיימס במשך ארבעים שנה. הוא ובנה השני, אלכסנדר, כתבו יחד ביוגרפיה של אמם, "Nadia Reisenberg: A Musician's Scrapbook" (1985).  
 
מאז 2002 מתקיים טקס הענקת פרס נדיה רייזנברג לרסיטל, במימון קרן נדיה רייזנברג וקלרה רוקמור. הטקס מתקיים כל שנתיים בבית הספר מאנס למוזיקה בניו יורק. 

רייזנברג ומשפחתה היו יהודים.

נדיה רייזנברג נפטרה בשנת 1983 בניו יורק, שנה וחצי לאחר הופעתה האחרונה בקרנגי הול.

## קישורים חיצוניים

* 

* Nadia Reisenberg Collection at the International Piano Archives|International Piano Archives at Maryland]
* The Nadia Reisenberg & Clara Rockmore Foundation
* "Chopin helps Nadia Reisenberg, a forgotten pianist, come back to life" by Anthony Tommasini, *The New York Times* (5 January 2009)
* , Piano Sonata No. 52 (Haydn)|Piano Sonata No. 52

* 
* 

## הערות שוליים

קטגוריה:מהגרים מליטא לארצות הברית
קטגוריה:פסנתרניות אמריקאיות
קטגוריה:פסנתרנים יהודים
קטגוריה:מורים למוזיקה
קטגוריה:סגל בית הספר ג'וליארד
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1983
אולכסנדר זינצ'נקו

**אולכסנדר זינצ'נקו** (באוקראינית: **Олександр Володимирович Зінченко**; נולד ב-15 בדצמבר 1996) הוא כדורגלן אוקראיני המשחק בעמדות המגן השמאלי והקשר באייאקס ובנבחרת אוקראינה.

## קריירה
זינצ'נקו הוא בוגר מחלקת הנוער של שחטאר דונצק עימה השתתף בליגת האלופות לנוער בעונת  והיה שותף בכל משחקי הקבוצה שהגיעה עד לשמינית הגמר בו נעצרה על ידי ארסנל. בינואר  הצטרף לאופה מליגת העל הרוסית. ב-20 במרץ 2015 ערך את הופעת הבכורה שלו בקבוצה נגד פ.צ. קרסנודאר. ב-4 ביולי 2016 חתם במנצ'סטר סיטי מהפרמייר ליג, והושאל לפ.ס.וו. איינדהובן לעונה אחת, שלאחריה חזר למנצ'סטר סיטי. בעונת 2017/2018 זינצ'נקו היה חלק מהזכייה של מנצ'סטר סיטי באליפות הפרמייר ליג, באותה עונה פפ גוארדיולה החל להשתמש בזינצ'נקו כמגן שמאלי, זינצ'נקו ערך 8 הופעות ליגה באותה עונה. באוגוסט 2018 זינצ'נקו דחה הצעה מקבוצת וולברהמפטון וונדררס על מנת להילחם על מקומו במנצ'סטר סיטי. בחלק השני של עונת 2018/2019 זינצ'נקו היה שחקן קבוע בהרכב של מנצ'סטר סיטי והרשים בתפקודו כמגן שמאלי על אף שזו לא העמדה הטבעית שלו. הוא שיחק במרבית המשחקים בחצי השני של העונה, ועזר לקבוצה לזכות באליפות שנייה ברציפות, בגביע האנגלי ובגביע הליגה האנגלי. את שער הבכורה בקבוצה הבקיע במשחק הגביע האנגלי ב-9 בינואר 2019.

ב-20 ביוני 2019 האריך את חוזהו בקבוצה עד לסוף עונת 2023/2024.

ב-18 ביולי 2022 חתם בארסנל תמורת 30 מיליון אירו עד 2026. הוא ערך את הופעת הבכורה בקבוצה ב-5 באוגוסט, בניצחון 0–2 על קריסטל פאלאס. ב-18 בפברואר 2023 כבש שער בכורה בניצחון 2–4 על אסטון וילה.

ב-1 בספטמבר 2025 הושאל לעונה אחת לנוטינגהאם פורסט.

ב-1 בפברואר 2026 חתם באייאקס עד לסוף העונה.

### קריירת נבחרות
ב-12 באוקטובר 2015 ערך את הופעת הבכורה שלו בנבחרת אוקראינה הבוגרת במסגרת מוקדמות יורו 2016 נגד . ב-29 במאי 2016 הבקיע את שער הבכורה שלו בניצחון 4–3 על , והפך לכדורגלן הצעיר ביותר שכובש במדי נבחרת אוקראינה. זינצ'נקו נכלל בסגל הנבחרת לקראת יורו 2016, בה לקח חלק בכל שלושת משחקי הנבחרת בתחרות.

ביורו 2020 היה זינצ'נקו בין שחקני המפתח של נבחרת אוקראינה, הוא נטל חלק בכל חמשת משחקיה בטורניר. הבקיע שער אחד - במשחק שמינית הגמר נגד שוודיה. באותו המשחק גם בישל את שער הניצחון, אותו הבקיע ארטם דובביק. 

נכלל בסגל נבחרת אוקראינה לטורניר יורו 2024.. לקח חלק בכל שלושת משחקי הנבחרת בתחרות.

## תארים
; מנצ'סטר סיטי
* אליפות אנגליה (5): 2017/2018, 2018/2019, 2020/2021, 2021/2022
* גביע הפוטבול ליג (3): 2018/2019, 2019/2020, 2020/2021
* גביע ה-FA (1): 2018/2019
* מגן הקהילה (2): 2018, 2019
**ארסנל**

* מגן הקהילה: 2023

## קישורים חיצוניים

* נשיא אוקראינה זלנסקי: "כולנו אוהדים של זינצ'נקו"

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני אופה
קטגוריה:כדורגלני מנצ'סטר סיטי
קטגוריה:כדורגלני פ.ס.וו. איינדהובן
קטגוריה:כדורגלני ארסנל
קטגוריה:כדורגלני נוטינגהאם פורסט
קטגוריה:כדורגלני אייאקס
קטגוריה:כדורגלני נבחרת אוקראינה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים ברוסיה
קטגוריה:ספורטאים זרים באנגליה
קטגוריה:ספורטאים זרים בהולנד
קטגוריה:אוקראינים שנולדו ב-1996
אמברואז פרה

**אמברואז פרה** (בצרפתית: **Ambroise Paré**; סביב 1510 – 1590) היה כירורג צרפתי, מהרופאים הבולטים בעידן הרנסאנס. שמו של פרה הלך לפניו בכל רחבי אירופה, לא רק בזכות היותו רופא מצוין אלא גם בזכות יחסו ההומני למטופליו. נחשב לאבי הרפואה הכירורגית המודרנית ומגדולי המנתחים.

## קורות חיים
פרה נולד בלאוואל שבצרפת. בגיל 23 עבר לפריז. את הכשרתו הרפואית באנטומיה ובכירורגיה רכש בבית החולים הידוע הול דיה, שם שימש כשוליה. לאחר מכן הפך לכירורג צבאי, תפקיד אותו מילא בהצלחה מרובה במשך 15 השנים הבאות. הצלחותיו הרפואיות הקנו לו מוניטין גם מחוץ לצבא, ובהמשך התמנה למשרת הכירורג המלכותי בחצרו של המלך אנרי השני. הוא התמיד במשרה זו גם בחצר יורשיו המלכים
פרנסואה השני, שארל התשיעי ואנרי השלישי.

במסגרת התנסויותיו בצבא פיתח שיטות טיפול חדשניות. כך למשל, באותה תקופה, הטיפול המקובל בפציעות ירי היה צריבתם בשמן רותח, וזאת מתוך אמונה כי האזור הפצוע מורעל. באחת הפעמים שבהם טיפל בחייל, אזל השמן הרותח ופרה החליט לנסות תחליף. הוא יצר תערובת של חלמון ביצה, שמן ורדים וטרפנטין, משח אותה על הפצע ואז חבש אותו. להפתעתו, פרה גילה כי הטיפול האלטרנטיבי הוביל להחלמה מהירה יותר מזה שהוכיח הטיפול הקונבנציונלי.

את מסקנותיו פרסם ב-1545, אולם אלו התקבלו בתחילה בבוז על ידי הקהילה הרפואית משום שנכתבו בשפה הצרפתית ולא בלטינית,
כפי שהיה מקובל באותה תקופה. מצד שני הייתה זו הפעם הראשונה שספרות מקצועית בתחום הרפואה נכתבה בשפה הנגישה לקהל הרחב, והודות לכך זכה פרה למוניטין גם מחוץ לחוג המדעי.

## קישורים חיצוניים

* 

קטגוריה:צרפתים שנפטרו במאה ה-16
קטגוריה:צרפתים שנולדו במאה ה-16
קטגוריה:רופאים צרפתים
קטגוריה:כירורגים צרפתים
קטגוריה:רופאים צבאיים צרפתים
ישראל גליס

**אברהם ישראל גֵּליס** (נולד בט' בשבט ה'תשי"א, 16 בינואר 1951) הוא עיתונאי, סופר ושדרן רדיו חרדי ירושלמי.

## ביוגרפיה
גליס, דור עשירי בירושלים, נולד וגדל בשכונת מאה שערים, ליעקב גליס, שהיה אחד מעורכי עיתון "המודיע".

למד בתלמוד תורה במאה שערים, והמשיך אצל סבו הרב יעקב מלמד קלמנוביץ' ובתלמוד תורה עץ חיים. הוריו ביקשו שילמד גם לימודים כללים והעבירו אותו לתלמוד תורה בבית הספר שילה. לאחר מכן למד בישיבת תפארת צבי וישיבת חברון. בשנות העשרה כתב טורים בהמודיע ובירושלתון, גילגול מוקדם של המקומון הירושלמי כל העיר. במהלך לימודיו בישיבה התעסק במאבק נגד חילולי מתים והיה פעיל בקש"ת.

בשלב מסויים גוייס לצה"ל, ושירת בו במהלך מלחמת לבנון הראשונה. לאחר מכן עבד בארגון יד לאחים בקליטת עולים ופעל בישיבת אור שמח לבעלי תשובה.

גליס היה רכז מערכת וכתב בעיתון "יתד נאמן" ועזב כשהעיתון ניהל מאבק נגד אגודת ישראל החסידית. הוא המשיך לכתוב עבור השבועונים "משפחה" ו"ערב שבת". במשך 16 שנה היה מגיש את תוכנית הרדיו "מלווה מלכה" ברשת ב' של קול ישראל, מחצות מוצאי שבת ועד השעה שלוש בבוקר, עד סגירת רשות השידור ובנוסף שידר בערוץ 7 ומגיש תוכנית שבועית בשם "גליס מירושלים" ברדיו קול חי.

כיום הוא רב ומרצה המתמצא בידיעת עברה של העיר ירושלים.

גליס שימש כחבר המועצה הישראלית לקולנוע מטעם הציבור החרדי ובשנת 2012, החליטה שרת התרבות והספורט לימור ליבנת לא להאריך את כהונתו בגלל ביקורתו הנוקבת נגד הקולנוע הישראלי.

בשנת 2022 זכה באות יקיר העיר ירושלים.

## חיים אישיים
גליס נשוי לרחל (למשפחת שפירא) ולהם שני בנים ושש בנות.

## חיבוריו
* **שבעים שנות תורה ומוסר: מסלבודקא לחברון וירושלים**, 1994
* **כנסת ישראל: ישיבת חברון כנסת ישראל, קוים לתולדותיה מסלבודקא ועד לגבעת מרדכי**, 2009
* **מדריך כרטא - קברי צדיקים בארץ ישראל: תהלים, סגולות, תפילות**, הוצאת כרטא, 2005
* **הוד והדר: ספר אלבומי על בתי הכנסת בארץ ישראל**, הוצאת כרטא, 2011

## לקריאה נוספת
נחמן סלצר, **האיש שלנו בירושלים**, הוצאת שער, 2021.

## קישורים חיצוניים

* טורי דעות של הרב גליס באתר כיכר השבת
* טורי דעות באתר רדיו קול חי
* הרב אברהם ישראל גליס - תרבות ופנאי (ספר), ראיון בעיתון בשבע.
* 
* סטלה קורין-ליבר, רב מדליק - ראיון עם ישראל גליס, מעריב, 13 באוקטובר 1989, עמ' 16
ו-19

## הערות שוליים

קטגוריה:בוגרי ישיבת חברון כנסת ישראל
קטגוריה:חוקרי ירושלים
קטגוריה:ירושלים: אישים
קטגוריה:סגל רדיו קול חי
קטגוריה:עיתונאים חרדים ישראלים
קטגוריה:שדרני רדיו ישראלים
קטגוריה:עזרת תורה: אישים
קטגוריה:סגל יתד נאמן
קטגוריה:סגל משפחה
קטגוריה:בוגרי ישיבת עץ חיים
קטגוריה:סגל קול ישראל
קטגוריה:סגל ערוץ 7
קטגוריה:סופרים ישראלים
קטגוריה:יקירי ירושלים
קטגוריה:חוקרי המקומות הקדושים בישראל
קטגוריה:ישראלים שנולדו ב-1951
ורד שפר

**ורד שפר** (נולדה ב-6 בפברואר 1962) היא שופטת ישראלית בדימוס, שכיהנה כנשיאת בית הדין האזורי לעבודה בנצרת. מלכת היופי של ישראל לשנת 1979.

## ביוגרפיה
שפר נולדה בחיפה כ**ורד פולגר**, למדה בתיכון בבית הספר עירוני ה' והייתה מדריכה בצופים. במהלך שירותה הצבאי שימשה כקצינה. בשנת 1979 נבחרה כמלכת היופי של ישראל. בשנת 1986 סיימה לימודיי משפטים באוניברסיטת תל אביב. היא התמחתה בבית המשפט המחוזי בת"א ובפרקליטות מחוז מרכז ובשנת 1988 הוסמכה כעורכת דין. עד שנת 1994 עבדה תקופה כעורכת דין שכירה.

במאי 1994 מונתה לרשמת בית הדין לעבודה בנצרת, בספטמבר 1997 מונתה לשופטת בבית הדין, ובמרץ 2006 מונתה לנשיאתו. ב-19 בספטמבר 2017 סיימה את תפקידה כנשיאת בית הדין ושימשה במשך כשנה וחצי כשופטת בכירה. ב-7 בפברואר 2019 פרשה לגמלאות.

נשואה ואם לשלושה בנים ומתגוררת ביישוב מנוף שבגליל.

## קישורים חיצוניים

* 
* מלכת היופי - שנות ה-70
* 
* 

## הערות שוליים

קטגוריה:שופטות בתי הדין לעבודה
קטגוריה:מלכות היופי
קטגוריה:משתתפות בתחרות מיס תבל 1979
קטגוריה:בוגרות תיכון עירוני ה' (חיפה)
קטגוריה:בוגרי תיכון עירוני ה' (חיפה)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:מנוף (יישוב): אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
קטגוריה:נשיאי בתי הדין האזוריים לעבודה
מתיו מארש (שחקן)

**מתיו מארש** (באנגלית: **Matthew Marsh**; נולד ב-8 ביולי 1954) הוא שחקן אנגלי.

## ביוגרפיה
מארש נולד בלונדון. הוא אחיו הבכור של ג'ון מארש חבר להקת הדאנס "The Beloved" .

בקולנוע הופיע מארש בסרטים "הפרוטוקול הרביעי" (1987), "קשר השתיקה" (1989), "המסע אל הרי הירח" (1990), "Alambrado" (מ-1991), "Dirty Weekend" (מ-1993), "משחקי ריגול" (2001), "מירנדה (2002), "באד קומפני" (2002), "החשוד" (2003) ובסרט "An American Haunting" (מ-2005). ב-2011 גילם מארש את דמותו של שר החוץ האמריקאי אלכסנדר הייג בסרט "אשת הברזל".

ב-2005 כיכב מארש בתפקיד סיימון יואיט בעונה הראשונה של הסדרה הסאטירית "The Thick of It".

בטלוויזיה כיכב מארש לצדה של אמנדה ברטון בסדרה "The Commander". ב-2007 הופיע בעונה השישית של סדרת הריגול "ספוקס", וב-2008 השתתף בתפקיד אורח בעונה השנייה של הסדרה "לואיס". עוד הופיע פעמיים בפרקים בסדרה "רציחות במידסומר" (בפרק "Painted Blood" בעונה השישית, ובפרק "They Seek Him Here" בעוה העשירית). בסדרה הקומית "ננס אדום" שיחק מארש בפרק "Holoship", ובסדרה "Game On" שיחק בתפקיד בריאן קנדי בפרק "Tangerine Candy Floss and Herne Bay Rock" בשנת 1996. ב-1985 גילם את דמותו של הזמר אלטון ג'ון בסרט הטלוויזיה "ג'ון ויוקו: סיפור אהבה" .

התפקידים של מארש בתיאטרון כוללים את המחזה "קופנהגן" ב-1998, והמחזה "Blood and Gifts" בשנת 2010. הוא גילם את דמותו של וינסטון צ'רצ'יל במחזה "Turning Point" מאת מייקל דובס ששודר בטלוויזיה בערוץ Sky Arts. הסיפור מתאר מפגש בשנת 1938 בין ראש הממשלה לעתיד והמרגל הסובייטי גאי ברג'ס, שהיה אז צעיר העובד ב-BBC. את דמותו של ברג'ס גילם בנדיקט קמברבאץ', איתו עבד מארש קודם לכן ב-2004 בסרט הטלוויזיה זוכה השבחים "הוקינג".

ב-2014 הופיע מארש בתפקיד פרנטה מלך נאפולי בעונה השנייה של סדרת הטלוויזיה "הסודות של דה וינצ'י".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1954
אמנדה נונס

**אמנדה נונס** (בפורטוגזית: **Amanda Nunes**; נולדה ב-30 במאי 1988) ידועה גם בכינוי "**הלביאה**" (**The Lioness**) היא לוחמת MMA ברזילאית ואלופת העולם לשעבר באליפות הלחימה האולטימטיבית (UFC) במשקל תרנגול ובמשקל נוצה. נונס היא האישה הברזילאית האלופה הראשונה של ה-UFC, וכן הלהט"בית המוצהרת הראשונה (מקטגורית גברים ונשים) שזכתה באליפות העולם ב-UFC. כמו כן, היא האישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל (והשלישית בסך הכל לאחר קונור מקגרגור הראשון ודניאל קורמייה השני).

## ראשית דרכה
נונס גדלה בעיירה קטנה הסמוכה לסלבדור, ברזיל. בגיל 7 החלה ללמוד קארטה, ובגיל הבגרות החלה להתאמן באגרוף ובג'ו ג'יטסו ברזילאי. לנונס חגורה שחורה בג'ו ג'יטסו ברזילאי, וחגורה חומה בג'ודו.

## קריירת אמנויות לחימה משולבות
נונס החלה את קריירת ה-MMA שלה במרץ 2008. בינואר 2011 החלה להילחם במסגרת סטרייקפורס  והביסה בקרב הראשון שלה את ג'וליה באד באמצעות נוקאאוט טכני תוך 14 שניות בלבד. ביולי 2012, החלה להילחם במסגרת Invicta FC  ובאוגוסט 2013, החלה להילחם במסגרת ה-UFC. ב-9 ביולי 2016, זכתה בתואר אלופת העולם במסגרת אירוע   לאחר שניצחה את מישה טייט. ב-30 בדצמבר 2016, במסגרת אירוע UFC 207 , הגנה נונס על תוארה לאחר שהביסה את רונדה ראוזי בנוקאאוט טכני, לאחר 48 שניות מפתיחת הסיבוב הראשון של הקרב. ב-8 ביולי 2017, נונס הייתה אמורה להגן על תואר האליפות מול הלוחמת ולנטינה שבצ'נקו במסגרת אירוע UFC 213 , אולם מספר שעות לפני תחילת הקרב, נונס הודיעה כי אינה מרגישה טוב ולכן הקרב בוטל. ב-9 בספטמבר 2017, במסגרת אירוע UFC 215, נלחמה נגד שבצ'נקו וניצחה אותה בהחלטת שופטים חצויה. ב-12 במאי 2018, במסגרת אירוע UFC 224, נלחמה נגד רקל פנינגטון וניצחה אותה בנוקאאוט טכני. ב-29 בדצמבר 2018, עלתה לקטגורית משקל נוצה על מנת להילחם מול האלופה בקטגוריה זו, כריס סייבורג. נונס ניצחה את סייבורג בנוקאאוט בסיבוב הראשון ובכך הפכה לאישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל. נונס היא הלוחמת השלישית בתולדות ה-UFC שמחזיקה בשני תארים במקביל, לאחר קונור מקגרגור הראשון ודניאל קורמייה השני.

נכון לספטמבר 2020, מאזן הקרבות של נונס עומד על 21 ניצחונות ו-4 הפסדים.
נכון לספטמבר 2020, נונס מדורגת במקום הראשון ברשימת הלוחמות הטובות ביותר (בכל קטגוריות המשקל) של ה-UFC.

## חיים אישיים
נונס חיה בניו ג'רזי, ארצות הברית ומנהלת מערכת יחסים עם נינה אנסרוף , לוחמת MMA במשקל קש שחתומה גם היא בארגון ה-UFC.

## תוצאת קרבות MMA ב-UFC

## ראו גם
* מישה טייט
* רונדה ראוזי
* הולי הולם

## קישורים חיצוניים

*  ריאיון עם אמנדה נונס - ערוץ היוטיוב של ה-UFC
*  אמנדה נונס נגד רונדה ראוזי - הקרב המלא (אירוע UFC 207) - אתר האינטרנט של ערוץ הספורט

## הערות שוליים

קטגוריה:אלופות אליפות הלחימה האולטימטיבית
קטגוריה:נשים ג'ודוקא ברזילאיות
קטגוריה:ספורטאים להט"בים ברזילאים
קטגוריה:לוחמי אמנויות לחימה משולבות להט"בים
קטגוריה:אמניות לחימה ברזילאיות
קטגוריה:זוכי פרס MMA העולמי: לוחמת השנה
קטגוריה:ילידות 1988
קטגוריה:ברזילאים שנולדו ב-1988
היה היה - כדור הארץ

**הָיֹה הָיָה - כדור הארץ** (בצרפתית: **Il était une fois... notre Terre**), או בשם ההפצה בישראל, **הָיֹה הָיָה - דואגים לכדור הארץ**, היא סדרת אנימציה צרפתית לילדים בת 26 פרקים אשר הופקה בשנת 2008 על ידי חברת ההפקות הצרפתית פרוסידיס של אלבר בארייה (בית היוצר של כל סדרות ""). זוהי הסדרה השביעית בזיכיון הסדרות החינוכיות-לימודיות "**[[היה היה|הָיֹה הָיָה]]**" עטור השבחים.

הסדרה עוסקת בנושאי אקולוגיה, איכות הסביבה ושמירה על משאבי כדור הארץ בעזרת אנימציה הומוריסטית וגיבורי הסדרה הם אותם הדמויות כמו בכל הסדרות של "היה היה". הסדרה שודרה במקור בערוץ הטלוויזיה הצרפתי France 3 בשנים 2008 ו-2009. הסדרה עלתה לשידור במקור ב-22 בדצמבר 2008, קרוב לחודשיים לאחר יום השנה ה-30 לשידור פרק הבכורה בסדרה היה היה - האדם, אשר הייתה הסדרה הראשונה בזיכיון.

בישראל הסדרה שודרה בערוץ לוגי במהלך העשור השני של המאה ה-21.

## סקירה כללית
כל פרק בסדרה מתמקד בקבוצת תלמידי חטיבת ביניים אשר לוקחים חלק במועדון המוקדש להתמודדות עם האתגרים האקולוגיים הגלובליים. המנטור של הקבוצה הוא המורה שלהם למדעים, מאסטרו. ביחד הם יוצאים להרפתקאות חינוכיות שונות ברחבי העולם, ולומדים על סוגיות מהותיות שונות כמו התחממות כדור הארץ, כריתת יערות, זיהום הסביבה, עוני, שימוש בר-קיימא במשאבי הטבע, ועוד.

## הפקה
הסדרה הופקה על ידי אולפן האנימציה הצרפתי פרוסידיס וערוץ הטלוויזיה הצרפתי France 3.

## שידור הסדרה
הסדרה שודרה במקור ב-1987 בערוץ הצרפתי France 3. בישראל שודרה בדיבוב לעברית בערוץ לוגי ב-HOT במהלך העשור השני של המאה ה-21. בנוסף לצרפת וישראל הסדרה שודרה גם בקנדה, ספרד, גרמניה, איטליה, שווייץ, בלגיה, פולין, פורטוגל, שוודיה, פינלנד, אירלנד, ארצות הברית, איסלנד, טורקיה, הונגריה, הונג קונג, קרואטיה, קטר ורוסיה.

## פרקים

## מדבבים בעברית
בימוי הדיבוב העברי נעשה על ידי אפי בן ישראל.
* אסף אשתר (מאסטרו)
* לירון לב (פייר)
* לורן סביר (סופי)
* גיא רושיניאק
* אורי אומנותי
* גיא פרידמן
* אביטל אברג'ל
* אפרת גוש
* אביתר אדיר
* אלה פטר
* מיכל רשף
* דורון בן-עמי

## ראו גם
* היה היה

## קישורים חיצוניים
* 

* היה היה - כדור הארץ באיחוד השידורים האירופי
* האתר הרשמי של פרוסידיס, מפיקי הסדרה
* שלום מאסטרו ב-YouTube

## הערות שוליים

קטגוריה:היה היה
קטגוריה:סדרות הנפשה צרפתיות
קטגוריה:סדרות טלוויזיה צרפתיות לילדים
קטגוריה:סדרות טלוויזיה צרפתיות שעלו לשידור בשנות ה-2000
עונת 1979/1980 בליגה הלאומית בכדורסל

**עונת 1979/1980 בליגה הלאומית בכדורסל ** הייתה עונתה ה-26 של ליגת הכדורסל הבכירה בישראל. הליגה כללה 11 קבוצות. פורמט פלייאוף בוטל. קבוצת הפועל גבת התפרקה והתחלקה ל-2 קבוצות שלא שיחקו בליגה הלאומית בעונה זו. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל ירושלים והפועל גליל עליון. העונה הסדירה החלה ב-15 באוקטובר 1979 הסתיימה ב-4 במרץ 1980 בניצחון של מכבי תל אביב בפעם ה-11 ברציפות. 

בהתאם לתוצאות העונה הפועל ירושלים ירדה ליגה. הפועל יגור/העמק פורקה בתחילת העונה ולא צורפה קבוצה אחרת במקומה.

## טבלת הליגה

## ראו גם

* גביע המדינה בכדורסל 1979/1980

## קישורים חיצוניים
* מידע מאתר מנהלת הליגה

קטגוריה:1980 בישראל: כדורסל
קטגוריה:עונות בליגה העליונה בכדורסל בישראל
קטגוריה:1979 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1979
חוות האנטילופות בערבה

[ממוזער|מתחם [תיבת נח|תיבת נוח בחווה]]
[ממוזער|250x250px|[ראם סהרה ניזון מפלפלים]]
**חוות האנטילופות בערבה** המכונה גם **פארק האנטילופות** הייתה חווה ומרכז זואולוגי השוכנת באזור הערבה ממערב לכביש 90 בין היישוב ספיר למושב צופר, שהוקמה על מנת לשווק אנטילופות לגני חיות ברחבי העולם, וכיום עוסקת בעיקר בגידול אנטילופות לצורכי תיירות ובמתן שירותי לינה. החווה נסגרה לתיירות בסוף 2025, וממשיכה לגדל את החיות השונות. 

## היסטוריה
בחווה התגלה שסרטן-נהרות כחול (*Procambarus alleni*) מסוגל לבנות לעצמו שלד חדש מסידן פחמתי אמורפי בפחות מ-3 ימים, על אף שהוא חי במים מתוקים חסרי סידן. בשיתוף עם חוקרים מאוניברסיטת בן-גוריון פותחה תרופה לשבירה ופגיעה בעצמות. החל משנת 2013 משווק תוסף סידן אמורפי שמופק מהסרטן. התרופה משווקת על ידי חברת אמורפיקל שהוקמה על ידי בעלי החווה.

בסוף דצמבר 2025 נסגרה החווה עקב דרישה לתשלום ארנונה גבוה (כ-1.8 מיליון ש"ח) בה החווה לא יכלה לעמוד.

## החווה
[ממוזער|250x250px|[ראם לבן לצד אילנד מצוי]]
[ממוזער|[איגואנה ירוקה במתחם תיבת נוח]]
בחווה שלושה מתחמים עיקריים:

* **הספארי** - הספארי שנקרא בעבר "פארק הקודו" הוא שטח מגודר של 740 דונם, והכניסה אליו היא באמצעות רכב בדומה לספארי וישנו טיול מודרך עם דפי הסברה על בעלי החיים. בספארי מסתובבים חופשי מעל 200 פרסתנים ואנטילופות.
* **תיבת נח** - מבנה דו קומתי דמוי תיבת נח, ובו בעלי חיים קטנים, פינת ליטוף, מזנון ומתקנים לילדים.
* **צימר וקמפינג** - אתר לינה הממוקם סמוך לספארי בו ישנה אפשרות ללינה בצימרים או ללינת שטח תחת סככות ואוהלים.

## בעלי החיים בחווה
### בספארי
# ראם לבן
# ראם סהרה
# אילנד מצוי
# דישון מקראי (מין זה נמצא בכלוב נפרד כדי להגן עליו וכן למנוע רביית כלאיים עם הראמים)
# גנו כחול
# יעל נובי
# כבש קמרון
# אייל נקוד
# זברה גרנט
# עבדקן הרעמה (מין זה נמצא בכלוב נפרד בשל תוקפנותו)

### בתיבת נח
# סרטן-נהרות כחול (*Procambarus alleni*)
# צב יבשה דורבני
# ארנבון מצוי
# שרקן
# סוריקטה
# חתול בר
# שפן סלע
# חיוויאי הנחשים
# הבני ורוד פנים
# הבני צהוב ענק
# נימפית מצויצת
# יונת יהלום
# דררה מצויה
# חוחית
# תוכון מצוי
# ארה ירוקת כנף
# ארה ארגמנית
# ארה צהובת-חזה
# טווס מצוי
# איגואנה ירוקה
# דרבן מצוי

## מבחר תמונות

קובץ:Kudu antelope .JPG|קודו גמלוני (כבר אינו נמצא) במתחם הספארי בחווה
קובץ:Havatantilopot4.jpg|יעלים נוביים במתחם הספארי בחווה
קובץ:Havatantilopot5.jpg|חיוויאי הנחשים במתחם תיבת נח בחווה


## ראו גם
*חוות האלפקות
*חוות קרוקולוקו

## קישורים חיצוניים

* 
* חוות האנטילופות בערבה באתר מפה.
* מידע על חוות האנטילופות בערבה  באתר מסע אחר.
* חוות האנטילופות בערבה באתר אילת סיטי
*חוות האנטילופות באתר zooinstitutes.com
* 
*  תמונות מחוות האנטילופות, בפליקר

## הערות שוליים

קטגוריה:ישראל: גני חיות
קטגוריה:הערבה
קטגוריה:צופר (מושב)
שמרית המואבית

**שִׁמְרִית הַמּוֹאָבִית**, דמות מקראית, שמה מופיע ב, כאמו של יהוזבד מהמתנקשים בחיי יואש מלך יהודה. ב, מופיע שם המתנקש דווקא כ"יהוֹזָבָד בֶּן-שֹׁמֵר".

## פולמוס שמות הנשים הזרות במקרא
לדעת רבים, השינויים המהותיים, אשר קיימים בספר דברי הימים בהם שמות האבות הפוכים לשמות האמהות תוך כדי שהכתוב מציין את  מוצאן הנוכרי של האמהות. רבים מהאישים המוזכרים במקרא נקראים על שם האב  ולא על שם האם. לכן חוקרים אלו מניחים, כי המידע המובא בספר מלכים ההוא המקורי. אין ייסוד ודאי אם המידע המובא בדברי הימים  לקוח ממקור אחר או שהשינויים נעשו בידי המחבר. לשיטת חוקרים אלו גם אם מידע זה נלקח ממקור אחר נראה כי המחבר המקראי העדיף את הזכרת עמדה זו על פני הסתרה של מוצאן.

יש הטוענים כי בציון המוצא הנכרי של האמהות מבקש המחבר המקראי להסתיר את העובדה שאנשים מיהודה, וייתכן כי אף אישים חשובים ממשפחות הכהונה, הם אלה שהתנקשו במלך, אשר על פי המקרא הוא משיח ה'. מנגד יש הסוברים  כי ייחוס שמות הקושרים למוצא מואבי ועמוני מושפע מהכתוב בספר עזרא, שחלק ממגמתו הוא נגד הנשים הנכריות.

## הערות שוליים

קטגוריה:נשים בספרי הכתובים
קטגוריה:אישים בספר דברי הימים
קטגוריה:גרים בתנ"ך
קטגוריה:אישים ממואב
ריוסנטרו

**ריוסנטרו** הוא מרכז תערוכות וכנסים בעיר ריו דה ז'ניירו שבברזיל, הגדול מסוגו באמריקה הלטינית. המרכז, שנפתח ב-1977, כולל שישה ביתנים, בתכולה של 2,000 עד 4,500 איש בכל אחד (ללא יציעים). המרכז ממוקם בין קריית הספורט העירונית שהוקמה ב-2007 והורחבה לקראת אולימפיאדת ריו דה ז'ניירו ובין "הכפר האולימפי" שימש כמגורי הספורטאים ומלוויהם.

ב-30 באפריל 1981 הופעל מטען חבלה בריוסנטרו במהלך קונצרט שהתקיים בו. בהתפוצצות לא נפגע איש זולת שני התוקפים. לימים הועלתה הטענה כי הם היו אנשי צבא מטעם הדיקטטורה הצבאית ששלטה אז בברזיל, וכי השלטון הצבאי יזם את הפיגוע והתכוון להטיל את האחריות לו על חוגי השמאל בברזיל ובכך להכשיר את הקרקע לפעולת דיכוי נרחבת נגדם.

בשנת 1992 אירח המרכז את פסגת כדור הארץ של ארגון האו"ם. ב-2007 התקיימו בו אירועי ספורט שונים במסגרת המשחקים הפאן-אמריקאיים שנערכו באותה שנה בעיר. במהלך משחקי גביע העולם בכדורגל 2014 התמקם בריוסנטרו מטה מרכז התקשורת של הטורניר.

המרכז אירח תחרויות ספורט שונות במסגרת אולימפיאדת ריו דה ז'ניירו והמשחקים הפאראלימפיים בקיץ 2016.

## קישורים חיצוניים

* 

קטגוריה:מרכזי תערוכות, ירידים וכנסים
קטגוריה:ריו דה ז'ניירו: מבנים
קטגוריה:מתקני אולימפיאדת ריו דה ז'ניירו (2016)
פרגטת אי חג המולד

**פרגטת אי חג המולד** (שם מדעי: *Fregata andrewsi*) היא מין של עוף ימי ממשפחת הפרגטיים.

עוף זה מגיע לאורך 89–100 ס"מ ולמוטת כנפיים של 205–230 ס"מ כשמשקלה 1.5 ק"ג. היא מזכירה במראה את המין פרגטה קטנה. למין כנפיים וזנב ארוכים העוזרים לו לדאות ומקור לבן ומעוקל.

הפרגטה אנדמית לאי חג המולד שבאוקיינוס ההודי ונמצא במצב פגיע. מספרם הולך ופוחת כל שנה.

## קישורים חיצוניים

## הערות שוליים

קטגוריה:טקסונים שתוארו בידי גרגורי מטיוס
קטגוריה:פרגטיים
קטגוריה:בעלי חיים שתוארו ב-1914
פריגט קטן

ממוזער| ''Fregata ariel''
**פריגט קטן** (שם מדעי: *Fregata ariel*) הוא מין של עוף ימי ממשפחת הפרגטיים.
## מאפיינים
פריגט זה הוא הקטן שבמשפחה ואורכו 66-8 ס"מ כשמשקלו עד 1 ק"ג ומוטת הכנפיים שלו באורך 193-155 ס"מ. הוא בעל גוף שחור אבל חזה לבן בולט ומקור ארוך אדום ומעוקל. מתחת למקור שק גלדני אדום העוזר להרשים את הנקבות.

הפריגט נודד בדאייה בכל האוקיינוסים כשהוא ישן בתעופה. המזון העיקרי שלו הוא דגים שונים ודיונונים אך הוא גם יחטוף עופות ים קטנים יותר ויטפל לעופות ים אחרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1845
קטגוריה:טקסונים שתוארו בידי ג'ורג' רוברט גריי
קטגוריה:פרגטיים
קטגוריה:קיריבטי: עופות
קטגוריה:פיג'י: עופות
קטגוריה:ארץ ישראל: סולתאים
פרגטת אסנשן

**פרגטת אסנשן** (שם מדעי: *Fregata aquila*) היא מין של עוף ימי ממשפחת הפרגטיים שבסדרת השקנאים.
## מאפיינים
אורך הפרגטה 80-96 ס"מ ומוטת הכנפיים 196-201 ס"מ. הפרגטה בעלת כנפיים ארוכות העוזרות לה לדאות באוויר למשך ימים רבים בחיפוש יבשה. היא בעלת גוף שחור לגמרי עם מקור לבן מעוקל ושק גלדני אדום תחתיו.

הפרגטה של אסנשן נפוצה בעיקר באוקיינוס האטלנטי ומתרבה באי אסנשן בלהקות. היא נמצאת בסכנת הכחדה בטבע והאוכלוסייה באי נמצאת בירידה כל שנה.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:פרגטיים
קטגוריה:עופות האוקיינוס האטלנטי
קטגוריה:בעלי חיים שתוארו ב-1758
פרגטה גדולה

ממוזער| ''Fregata minor''

**פרגטה גדולה** (שם מדעי: *Fregata minor*) היא מין של עוף ימי ממשפחת הפרגטיים. זו הגדולה שבעופות הפרגטה ומגיעה לאורך 105 סנטימטרים ומוטת הכנפיים מגיעה ל-205–230 ס"מ והמשקל עד ל-1.5 קילוגרם.

הפרגטה היא מעופפת חזקה היכולה לדאות באוויר במשך ימים בחיפוש אחר יבשה או אחר טרף. היא בעלת גוף שחור, כנפיים ארוכות, מקור ארוך שתחתיו שק אדום מנופח העוזר לזכרים להרשים את הנקבות וזנב ארוך.

הפרגטות נודדות ברחבי האוקיינוס השקט והאוקיינוס ההודי וכן באוקיינוס האטלנטי הדרומי ומגיעים בלהקות לאיים מרוחקים כמו איי גלאפגוס בשביל להתרבות.

הן טורפות הניזונות בעיקר מדגים, סרטנים ודיונונים שהן חוטפות משפת המים וגם מעופות ים קטנות. הן גם מציקות לעופות אחרות, כמו סולות או פתונים כדי שיפילו את טרפם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:פרגטיים
קטגוריה:טקסונים שתוארו בידי יוהאן פרידריך גמלין
קטגוריה:איי גלאפגוס: עופות
עונת 1980/1981 בליגה הלאומית בכדורסל

**עונת 1980/1981 בליגה הלאומית בכדורסל ** הייתה עונתה ה-27 של ליגת הכדורסל הבכירה בישראל. הליגה כללה 12 קבוצות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור תל אביב  ומכבי חיפה. העונה הסדירה החלה ב-22 בספטמבר 1980 הסתיימה ב-1 במרץ 1981 בניצחון של מכבי תל אביב בפעם ה-12 ברציפות. 

עקב החלטת איגוד הכדורסל להקפיא את העליות והירידות בליגה למשך שתי עונות, למטרת גידור תקציבי הקבוצות שתפחו לטענתם, לא היו ירידות בעונה זו ובעונה הבאה.

## טבלת הליגה

## ראו גם

* גביע המדינה בכדורסל 1980/1981

## קישורים חיצוניים
* מידע מאתר מנהלת הליגה

קטגוריה:1980 בישראל: כדורסל
קטגוריה:עונות בליגה העליונה בכדורסל בישראל
קטגוריה:1981 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1981
דורון פיילס

**דורון פֶיילֶס** (נולד ב-7 בפברואר 1965) הוא קצין צה"ל במילואים בדרגת אלוף. כיהן כנשיא בית הדין הצבאי לערעורים.

## ביוגרפיה
דורון פיילס נולד, גדל והתחנך בעיר בחיפה. הוא בוגר בית ספר לאו באק.

בשנת 1987 סיים במסגרת העתודה האקדמית, לימודי תואר ראשון במשפטים בפקולטה למשפטים של אוניברסיטת תל אביב. שירת בענף הייעוץ והחקיקה, בתביעה הצבאית, כסנגור הפיקודי של פיקוד הצפון וכסגן פרקליטת חיל האוויר.

בשנים 1992–1994 שימש שופט צבאי באזור יהודה ושומרון. ב-1995 מונה לשופט בבית הדין הצבאי המחוזי. שימש סגן נשיא בית הדין הצבאי של פיקוד הדרום ושל זרוע היבשה וכסגן נשיא בית הדין הצבאי של פיקוד המרכז ושל חיל האוויר. בשנת 2000 מונה לנשיא בית הדין הצבאי המחוזי במחוז שיפוט מרכז, ונשיא בית הדין הצבאי של חיל האוויר.

שימש שופט בבית הדין הצבאי לתעבורה, ב-2008 מונה למשנה לנשיא בית הדין הצבאי לערעורים וב-2011 קודם לדרגת תת-אלוף.

באוגוסט 2016 מונה לנשיא בית הדין הצבאי לערעורים והועלה לדרגת אלוף. בפברואר 2022 סיים את תפקידו.

פיילס בעל תואר שני במשפטים מאוניברסיטת בר-אילן. נשוי ואב לשלושה.

## קישורים חיצוניים

* דורון פיילס, באתר צה"ל

## הערות שוליים

קטגוריה:נשיאי בית הדין הצבאי לערעורים
קטגוריה:חברי המטה הכללי של צה"ל במלחמת חרבות ברזל
קטגוריה:אלופי צה"ל
קטגוריה:בוגרי העתודה האקדמית
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת בר-אילן
קטגוריה:בוגרי מרכז חינוך ליאו באק
קטגוריה:ישראלים שנולדו ב-1965
לגונת רודריגו דה פרייטס

ממוזער|300x300 פיקסלים|הלגונה
ממוזער|300x300 פיקסלים|הלגונה
**לגונת רודריגו דה פרייטס** (בפורטוגזית: **Lagoa Rodrigo de Freitas**) היא לגונה הממוקמת בשכונת לאגואה שבאזור הדרומי (Zona Sul) של ריו דה ז'ניירו. הלגונה מחוברת לאוקיינוס האטלנטי, דבר המאפשר למי ים להיכנס ללגונה דרך תעלת ז'רדים דה אלה (Jardim de Alá).

הלגונה נחשבת לאזור מרכזי בריו דה ז'ניירו, ולאטרקציה תיירותית חשובה. השכונה היוקרתית הסמוכה ללגונה – "לאגואה" – נקראה על שמה.

בלגונה שני איים: האי פירקה (Piraquê) במערב הלגונה, בו שוכן מועדון ספורט ימי, והאי קאיסרס (Caiçaras) בצד הדרומי, בו שוכן מועדון ספורט המשמש לסקי מים, ובו נבחנו המתחרים בסקי מים במשחקים הפאן-אמריקאים של 2007. אזור הלגונה משמש בין השאר למגוון סוגי ספורט ימי, וכן קיימים סביבו כ-7 ק"מ של שבילים לרכיבה על אופניים. בלגונה נערכו תחרויות חתירה באולימפיאדת ריו דה ז'ניירו 2016, ובמשחקים הפאראלימפיים 2016. לצורך התחרויות הוקמו טריבונות זמניות על החוף אשר הכילו עד 14,000 צופים בתחרויות החתירה והקיאקים באולימפיאדה ועד 7,000 בתחרויות החתירה הפאראלימפיות.

בלגונה שורר זיהום מים, וכיום חברה פרטית ממונה על ניקיונו. הדבר עורר דאגה לקראת אולימפיאדת ריו 2016, לאחר שבתחרויות מבחן שנערכו בלגונה ב-2015, לקו 15 מהמתחרים בשלשולים והקאות.

## קישורים חיצוניים

## הערות שוליים

קטגוריה:מתקני אולימפיאדת ריו דה ז'ניירו (2016)
קטגוריה:ריו דה ז'ניירו: אצטדיונים ומתקני ספורט
קטגוריה:ריו דה ז'ניירו: גאוגרפיה
רודריגו דה פרייטס
עונת 1981/1982 בליגה הלאומית בכדורסל

**עונת 1981/1982 בליגה הלאומית בכדורסל ** הייתה עונתה ה-28 של ליגת הכדורסל הבכירה בישראל. הליגה כללה 12 קבוצות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. בעונה זו חזרה שיטת הפלייאוף. העונה הסדירה החלה ב-21 בספטמבר 1981 הסתיימה ב-15 במרץ 1982. לאחר העונה הסדירה 6 קבוצות עלו לפלייאוף בשיטות הטוב בשלושה משחקים. שלוש הקבוצות החזקות עלו לבית הגמר. העונה הסתיימה בניצחון של מכבי תל אביב בפעם ה-13 ברציפות. 

לא היו ירידות בעונה זו עקב ההחלטה בתחילת העונה הקודמת להקפיא את היורדות והעולות בין הליגה הראשונה והשנייה למשך 2 עונות.

## טבלת הליגה

## פלייאוף
### חצי גמר
 

### בית הגמר
המשחקים בבית הגמר נערכו ב-6 מחזורים, 4 משחקים בכל קבוצה. בסיום בית הגמר מיקומי הקבוצות לעומת העונה הסדירה לא השתנו. 

## ראו גם

* גביע המדינה בכדורסל 1981/1982

## קישורים חיצוניים
* מידע מאתר מנהלת הליגה

קטגוריה:1982 בישראל: ספורט
קטגוריה:עונות בליגה העליונה בכדורסל בישראל
קטגוריה:1981 בישראל: ספורט
קטגוריה:תחרויות כדורסל ב-1982
קטגוריה:תחרויות כדורסל ב-1981
מבטח שמיר אחזקות

**מבטח שמיר אחזקות בע"מ**, המוכרת בשם המקוצר **מבטח שמיר**, היא חברת החזקות והשקעות ישראלית שמניותיה נסחרות בבורסה לניירות ערך בתל אביב.

## היסטוריה
החברה נוסדה ב-12 בדצמבר 1958 כחברה פרטית בשם "**אטאס תעשיות חלבה, טחינה וממתקים**" העוסקת בייצור מוצרי מזון. בשנת 1983 החברה הונפקה בבורסה לניירות ערך בתל אביב והפכה לחברה ציבורית.

בשנת 1992 איש העסקים מאיר שמיר רכש את השליטה בחברה מידי נתנאל אלוני ונתן חץ. בשנה זו עזבה החברה את פעילותה בתחום המזון ונכנסה לענף עסקי הביטוח וניהול קרנות פנסיה. בעקבות מהלך זה שם החברה שונה ל"מבטח שמיר סוכנות לביטוח". כעבור שנה החברה נכנסה לתחום ההשקעות וההחזקות ושמה שונה שוב, הפעם ל"מבטח שמיר אחזקות".

באוקטובר 1999 רכשה 10% ממניות חברת האינטרנט זן מדיה אשר הפעילה את אתר תפוז אנשים. בשנת 2001 מכרה 55.1% ממניות חברת הביטוח מבטח שמיר פיננסים לקבוצת מגדל תמורת 66 מיליון שקל. בשנת 2008 מכרה את מלוא החזקותיה בחברת סקיילקס. בינואר 2008 החברה רכשה יחד עם חברת אייפקס, את השליטה בקבוצת תנובה. במרץ 2015 השלימה את מכירת מלוא החזקותיה בתנובה לברייטפוד הסינית.

בתחילת יולי 2019 פורסם שקבוצת MRC, המורכבת מצ'יינה הרבור (החברה הסינית הממשלתית), מבטח שמיר ורפק (RAPAC) הישראליות, זכתה במכרז לרכישת תחנת הכוח אלון תבור שתעבור לרשותם עד סוף השנה.

## תחומי פעילות

כמו כן, מבטח שמיר מושקע במיזם תחנות כוח קסם אנרגיה ליד כפר קסם וראש העין.

## בעלי עניין
בעל השליטה בחברה ומנכ"לה הוא מאיר שמיר שמחזיק 36.16% ממניותיה. יושב ראש דירקטוריון החברה הוא יחזקאל דברת. בעלי מניות נוספים בחברה הם חברת אשטרום נכסים המחזיקה כ-8.86% ממניותיה, ואיש העסקים ליאון רקנאטי המחזיק כ-8.45% ממניותיה. בעבר איש העסקים עופר גלזר החזיק כ-8% ממניות החברה.

## קישורים חיצוניים
* 
* 
* 

## הערות שוליים

קטגוריה:חברות החזקות ישראליות
קטגוריה:תל אביב-יפו: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1958